Ivan Glasenberg
De Ivan Glasenberg, (* 7. Jänner 1957 in Johannesburg), heimatberächtigt und wohnhaft z Rüeschlike isch e südafrikanisch-australisch-schwyzerische Unternämmer und Manager. Er isch de CEO vo de Firma Glencore, em gröschte Rohstoffhändler vo de Wält.

D Glasenberg isch in eme Vorort vo Johannesburg ufgwachse. Sini Muetter isch Südafrikanerin und sin Vater en gebürtiger Litauer. Er het an de University of the Witwatersrand z Südafrika sin Bachelor-Abschluss gmacht und an de University of Southern California sin Master of Business Administration. Im Johr 1984 isch er zu Glencore cho und het im Chole-Departement gschaffet, zerscht z Südafrika und dann z Auschtralie. In de Johr 1989 und 1990 het er s Büro vo Glencore z Hong Kong und z Peking gleitet, bevor er im 1991 d Leitig vom Chole-Departement übernoh het. Im 2002 isch er dann CEO vo Glencore worde.

D BusinessWeek het im 2005 brichtet, dass de Glasenberg e Schlüsselfigur im gheime Öl-Handel vom Marc Rich mit em Iran gsi isch. Spöter isch er vom US-Präsident Bill Clinton begnadiget worde. 

Im September 2011 het s Schwiizer Wirtschaftsmagazin Bilanz brichtet, dass es Vermöge vo öppe 5,3 Milliarde Franke het. Am 16. April 2012 het d BBC es Interview mit ihm gsendet, wo er d Vorwürf gäge Glencore wäge de Umwältverschmutzig und Chinderarbet zrückgwise het.

Literatur

Einzelnochwiis 

Unternämer, Fabrikant
Manager
Südafrikaner
Zürcher
Läbigi Person
Maa